Toshkentda avtobus 2 piyodani bosib ketdi

Toshkent shahar Chilonzor tumanida 8 mart kuni yo'lovchi avtobusi 2 nafar piyodani urib yubordi. Bu haqda Yo'l harakati xavfsizligi boshqarmasi axborot xizmati xabar berdi.
Ma'lum bo'lishicha, 1996 yilda tug'ilgan haydovchi S.M. boshqaruvidagi “MAN” avtobusi piyodalar yo'lakchasidan o'tayotgan ikki fuqaroni urib ketgan. Oqibatda 1952 yilda tug'ilgan R.Z. shifoxonada vafot etgan. 2017 yilda tug'ilgan R.E. esa bosh sohasi lat yeyishi tashxisi bilan shifoxonaga yotqizilgan.
Ushbu holat yuzasidan Toshkent shahar IIBB Tergov boshqarmasi tomonidan Jinoyat qodeksining 266-moddasi 2-qismi alomatlari bilan jinoyat ishi qo'zg'atilgan.
Eslatib o'tamiz, Toshkent shahri Olmazor tumanida 6 yanvar kuni avtobus mast piyodani urib ketgani haqida xabar berilgandi. Shuningdek, Toshkentda yo'lovchi avtobusi bekat yonida turgan 2 piyodani urib yuborgani xabar qilingan.